text: Jon Sørensen viser vejen for andre syddanske mænd
  22 januar 2016 kl. 18.32
  Mange syddanske mænd er uden både uddannelse og arbejde, men 16-årige Jon Sørensen viser, at der er en vej. 
  16-årige Jon Sørensen går på efterskole i Bramming. Han er rigtig glad for at gå i skole, men sådan har det ikke altid været. Problemer med dansk og matematik gjorde skolelivet svært for Jon Sørensen.
  - Jeg kunne ikke altid se lyset for enden, når jeg lavede lektier. Jeg havde meget svært ved det, så jeg havde brug for det skub der, fortæller Jon Sørensen til TV SYD.
  Skubbet kom med et to-ugers forløb på LøkkeFondens Drengeakademi i sommeren 2015, hvor Jon Sørensen lærte de ting, han ikke havde lært i folkeskolen. Selvtilliden har fulgt Jon Sørensen med til efterskolen i Bramming.
  Derfor har han allerede drømme for fremtiden:
  - Jeg vil gerne tage tømreruddannelsen på EUX og så videre ved militæret, siger han.
  
  